এসব বাক্স ফরিদগঞ্জ উপজেলা নির্বাহী কর্মকর্তার কার্যালয়ে নিয়ে যাওয়া হয়েছে। অপরদিকে ভোট গণনা শেষে রাতে পাইকপাড়া ইউনিয়নের দক্ষিণ গাজীপুর ভোট কেন্দ্রে দুই সাধারণ সদস্য প্রার্থীর সমর্থকরা সংঘর্ষে জড়িয়ে পড়ে। উভয় পক্ষই গাজীপুর বাজারে ব্যাপক তাণ্ডব চালায়। রাত ৯টার দিকে র‌্যাব ও পুলিশ ঘটনাস্থলে পৌঁছে পরিস্থিতি নিয়ন্ত্রণে আনে। এসময় ২০ জন আহত হয় বলে পুলিশ জানিয়েছে। র‌্যাব-১১ চাঁদপুরের কর্মকর্তা সহকারী পুলিশ সুপার (এএসপি) মো. কামরুজ্জামান জানান, গাজীপুর কেন্দ্রে সংঘর্ষের ঘটনায় ১২ জনকে আটক করা  করেছে। সংঘর্ষ থামাতে গিয়ে পুলিশ ও র‌্যাব সদস্যরা হামলার শিকার হয়েছে। হামলাকারীরা সড়কের উপর গাছের গুঁড়ি ফেলে আগুন ধরিয়ে দেয়।